《胡教醵杯观画围棋》
宋代·赵汝燧

山肴野蔌且随宜，约定同来最怕迟。朋友每思相聚乐，尘埃难得有闲时。

春回画笔丹青轴，雹落文楸黑白棋。醉客坐间誇俊逸，掀髯连写数篇诗。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。